**Hévíz Város Önkormányzat Képviselő-testülete ……/2024. (V. …….) önkormányzati rendelete**

**Hévíz Város Önkormányzat 2023. évi zárszámadásáról**

Hévíz Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörben eljárva, a következőket rendeli el:

**1. §**

(1) Hévíz Város Önkormányzat Képviselő-testülete a 2023. évi költségvetésének végrehajtásáról szóló zárszámadást az 1–3. mellékletben foglaltaknak megfelelően

*a)* bevételek főösszege: előirányzat 5 031 205 000 forint, teljesítés 7 244 425 000 forint,

*b)* kiadások főösszege: előirányzat 5 031 205 000 forint, teljesítés 5 429 929 000 forint összegben hagyja jóvá.

(2) A költségvetési bevételeket 2 985 122 000 forint módosított előirányzattal, 3 419 232 000 forint teljesítéssel, ebből

*a)* működési célú bevételeket 2 630 320 000 forint módosított előirányzattal 3 068 026 000 forint teljesítéssel,

*b)* felhalmozási célú bevételeket 354 802 000 forint módosított előirányzattal 351 206 000 forint teljesítéssel hagyja jóvá.

(3) A képviselő-testület a költségvetési kiadásokat 4 785 816 000 forint módosított előirányzattal 3 402 243 000 forint teljesítéssel, ebből

*a)* működési célú kiadásokat 3 211 315 000 forint módosított előirányzattal, 2 615 600 000 forint teljesítéssel,

*b)* a felhalmozási célú kiadásokat 1 574 501 000 forint módosított előirányzattal, 786 643 000 forint teljesítéssel hagyja jóvá.

(4) A finanszírozási bevételéket 2 046 083 000 forint módosított előirányzattal 3 825 193 000 forint teljesítéssel hagyja jóvá.

(5) A finanszírozási kiadásokat 245 389 000 forint módosított előirányzattal, 2 027 686 000 forint teljesítéssel hagyja jóvá.

(6) A megállapított működési célú kiadáson belül a kiemelt kiadásokat:

*a)* személyi juttatásokat 987 156 000 forint módosított előirányzattal, 961 524 000 forint teljesítéssel,

*b)* munkaadót terhelő járulékok és szociális hozzájárulási adót 146 657 000 forint módosított előirányzattal, 139 132 000 forint teljesítéssel,

*c)* dologi kiadásokat 1 696 495 000 forint módosított előirányzattal, 1 228 536 000 forint teljesítéssel a 26. melléklet tartalmával,

*d)* ellátottak pénzbeli juttatásait 16 309 000 forint módosított előirányzattal, 5 627 000 forint teljesítéssel,

*e)* egyéb működési célú kiadásokat 364 698 000 forint módosított előirányzattal 280 781 000 forint teljesítéssel a 7. és 9. melléklet részletezése alapján hagyja jóvá.

**2. §**

(1) Az önkormányzat és az intézményei működési és felhalmozási bevételeit az 1. melléklet C. oszlop 1-27. sorának, 4.; 5.; 6. mellékletben foglaltaknak megfelelően hagyja jóvá.

(2) A képviselő-testület az önkormányzat és az intézményei finanszírozási célú bevételein belül az előző évi költségvetési maradvány igénybevételét

*a)* Hévíz Város Önkormányzat esetében 1 922 705 558 forint,

*b)* a Hévízi Polgármesteri Hivatal esetében 9 065 203 forint,

*c)* a Hévíz Város Önkormányzat Gazdasági és Műszaki Ellátó Szervezete esetében 5 442 118 forint,

*d)* a Brunszvik Teréz Napközi Otthonos Óvoda esetében 2 615 336 forint,

*e)* a I. Gróf Festetics György Művelődési Központ, Városi Könyvtár és Muzeális gyűjtemény esetében 4 856 407 forint,

*f)* a Teréz Anya Szociális Integrált Intézmény esetében 5 733 554 forint,

összegben hagyja jóvá.

(3) Az önkormányzat és (2) bekezdés szerinti intézményei működési célú kiadásainak teljesítését az 1. melléklet G oszlop 1-16. sorában foglaltaknak megfelelően hagyja jóvá.

(4) Az önkormányzat és (2) bekezdés szerinti intézményei felhalmozási célú kiadásait a 1. melléklet G oszlop 18-26. sorában foglaltaknak megfelelően hagyja jóvá.

**3. §**

(1) A működési és felhalmozási célú bevételek Hévíz Város Önkormányzat és 2. § (2) bekezdés szerinti intézmények (a továbbiakban: intézmények) szerinti teljesítését a 11. melléklet C oszlop 1-27, a 15. melléklet, továbbá a 16. melléklet, a 17. melléklet, a 18. melléklet és a 19. melléklet C oszlop 1-24. sora, a közhatalmi bevételek teljesítését a 4. melléklet, az államháztartáson belüli és kívüli működési célú támogatások bevételeinek teljesítését az 5. mellékletben foglaltaknak megfelelően hagyja jóvá.

(2) A működési és felhalmozási célú kiadások Hévíz Város Önkormányzat és az intézmények szerinti teljesítését a 11. melléklet G oszlop 1-27. sora, a 15., 16., 17., 18., 19. melléklet G oszlop 1-24. sora, Hévíz Város Önkormányzat kiadásainak feladatonkénti teljesítését a 12. melléklet - azon belül az egyéb ki nem emelt kiadások részletezését a 13. melléklet, a költségvetési évet követő 3 évre kihatással járó döntésekből származó kötelezettségeket célok szerint évenkénti bontásban a 28. melléklet -, az önkormányzat ellátottak pénzbeli juttatásainak teljesítését a 10. melléklet szerint hagyja jóvá.

(3) Az intézmények kiadásainak feladatonkénti teljesítését a 14. melléklet szerint hagyja jóvá.

(4) A felhalmozási célú bevételek intézményi teljesítését az 6. melléklet, a felhalmozási kiadások intézményi teljesítését annak célonkénti, feladatonkénti részletezését az 8. mellékletben foglaltaknak megfelelően hagyja jóvá.

(5) A 2023. évi költségvetésben módosított előirányzatként megállapított 5.000.000 forint polgármesteri keretből 3 460 000 forint került felhasználásra e rendelet 30. melléklet szerinti részletezéssel.

**4. §**

A képviselő-testület az önkormányzat intézményei irányítószervi támogatását 1 220 420 000 forintban hagyja jóvá a 11. melléklet G oszlop 41-42. sora alapján.

**5. §**

(1) Az Önkormányzat és intézményei 2023. december 31-ei állapot szerinti vagyonát és annak forrását a 20. mellékletben részletezett intézményenkénti mérlegadatok alapján 21 124 712 000 forintban, mérleg szerinti eredményt pedig a 25. melléklet alapján 138 993 000 forintban hagyja jóvá.

(2) Az önkormányzat és intézményei vagyonát - a nullára leírt eszközökkel együtt - forgalomképesség szerinti bontásban a 21. mellékletben foglaltaknak megfelelően hagyja jóvá.

(3) Az önkormányzat és intézményei ingatlanok és kapcsolódó vagyoni értékű jogok, valamint az üzemeltetésre átadott ingatlanok összetételét 22. mellékletben foglaltaknak megfelelően hagyja jóvá.

(4) Az önkormányzat és intézményei befejezetlen beruházásának állományát 270 214 850 forint összegben a 23. mellékletben foglaltaknak megfelelően állapítja meg.

(5) Az önkormányzati részesedések és értékpapírok állományát a 24. mellékletben foglaltaknak megfelelően állapítja meg.

**6. §**

Az önkormányzat és intézményei 2023. december 31-i létszámkeretét 148,5 főben, költségvetési szervenkénti bontását az 27. mellékletben foglaltaknak megfelelően állapítja meg.

**7. §**

Az önkormányzat 2023. évi közvetett támogatásának 387 148 000 forint összegét az 29. mellékletnek megfelelően hagyja jóvá.

**8. §**

Az önkormányzat által nyújtott, 2023. december 31-ei hosszúlejáratú fejlesztési hitelállományt a 31. melléklet alapján 9 939 000 forint összegben, az önkormányzat által felvett fejlesztési célú hitel 2023. 12. 31-ei állományát 598 895 000 forint összegben hagyja jóvá.

**9. §**

(1) A maradvány összegét 1 814 495 801 forint értékben, ezen belül:

*a)* Hévíz Város Önkormányzat maradványát 1 747 715 998 forint,

*b)* a Hévízi Polgármesteri Hivatal maradványát 15 105 278 forint,

*c)* a Hévíz Város Önkormányzat Gazdasági és Műszaki Ellátó Szervezetének maradványát 15 192 864 forint,

*d)* a Brunszvik Teréz Napközi Otthonos Óvoda maradványát 0 forint,

*e)* az I. Gróf Festetics György Művelődési Központ, Városi Könyvtár és Muzeális Gyűjtemény maradványát 3 592 060 forint,

*f)* a Teréz Anya Szociális Integrált Intézmény maradványát 32 889 596 forint,

összegben, a 26. melléklet 15. sora alapján hagyja jóvá.

(2) A 2023. évi maradványt a 2024. évi költségvetésről szóló önkormányzati rendelet következő módosítása során át kell vezetni.

**10. §**

(1) A beszámoló elfogadásáról, a költségvetési maradvány jóváhagyott összegéről az intézményeket ki kell értesíteni.

(2) A zárszámadás részét képezi

*a)* a tájékoztató adatokat tartalmazó kiegészítő melléklet (32–43. melléklet),

*b)* vezetői nyilatkozatok az intézmények belső kontrollrendszer működéséről.

**11. §**

(1) Hatályát veszti a Hévíz Város Önkormányzat 2023. évi költségvetésről szóló 2/2023. (II.9.) önkormányzati rendelet.

(2) Hatályát veszti az Önkormányzat 2022. évi gazdálkodásának zárszámadásáról szóló 16/2023. (V. 25.) önkormányzati rendelet.

**12. §**

Ez a rendelet 2024. május 31-én lép hatályba.

*1. melléklet*

1-31. mellékletek (2023. évi zárszámadás)

32-43. mellékletek (Kiegészítő melléklet)

Vezetői nyilatkozatok