**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/918-5/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. május 30-ai nyilvános rendes ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

*A hatályos közterületek használatáról szóló 28/2005.(XII.15.) számú önkormányzati rendelet 17§. (5b) bekezdése szerint: A Kölcsey utca 2. szám előtti szakaszon az árubemutatás és a vendéglátás a berendezési sávban történhet.*

A Kölcsey utcában a beruházást követően megszűnt a berendezési sáv, valamint a járda szélesebb lett. Így lehetőség van az üzletek előtti közterület-használatra, amire eddig is igény volt. Az általános rendelkezés szerint árubemutatás az üzlet szélességében egy méteres sávban lehetséges, vendéglátás pedig 1,50 méter gyalogosoknak szükséges sávot megtartva megvalósulhat. Javaslom a módosítást.

*Jelenleg a közterületek használatáról szóló 28/2005.(XII. 15.) számú önkormányzati rendelet 17§. (4c) bekezdése szerint: A Széchenyi utca teljes szakaszán a közterületet árubemutatás és vendéglátó-ipari tevékenység végzésére igénybe venni tilos.*

A Széchenyi utcában az Attila utcától a Nagyparkoló térig a gyalogos forgalom zavarása nélkül az üzletek előtti közterület-használat egy méteres sávban lehetséges. Vendéglátóipari-előkertnek megfelelnek a padok meghagyásával, áthelyezésével a zöldterületbe benyúló burkolt felületek. Néhány négyzetméter, de az igényeknek megfelel. Csak városképbe illő utcai bútorokat lehet kirakni, árnyékoló napernyők nélkül.

**A rendelettervezetet általános indokolása:**

A rendelet tárgya az átépített Kölcsey utcai járdán és új helyszínként a Széchenyi utca kijelölt szakaszán szabályozási javaslat a közterület-használatra.

**A rendelettervezetet részletes indokolása:**

1. § Kölcsey utcában az üzlet homlokzatához csatlakozó közterületen biztosított közterület-használat szabályozása.

2. § A Széchenyi utca kijelölt szakászán történő közterület-használat szabályozása.

3. § Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A véleményezés megkérése 2024. május 17-én megtörtént, bemutatásra fog kerülni.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet**

**módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1**. **§**

A közterületek használatáról szóló 28/2005. (XII. 15.) önkormányzati rendelet 17. § (5b) bekezdésének helyébe a következő rendelkezés lép:

„(5b) A Kölcsey utcában az üzlet homlokzatához csatlakozó közterületen

a) árubemutatás az üzlet szélességében 1 méter széles sávban,

b) vendéglátás az üzlet szélességében 2 méter széles sávban engedélyezhető.”

**2. §**

A közterületek használatáról szóló 28/2005. (XII. 15.) önkormányzati rendelet 17. § a következő (5d) bekezdéssel egészül ki.

„(5d) A Széchenyi utca északi oldalán a Nagyparkoló tér és Attila utca között, vendéglátás közterület-használat egyedi elbírálással a gyalogosközlekedést nem akadályozó helyen engedélyezhető.

**3.§**

A rendelet 2024. június 1-jén lép hatályba.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: a megváltozott igényekhez igazítva a közterület-használat újra szabályozása

**Költségvetési hatása**: bevételek növekedése

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: Az Önkormányzati bevételek növelése

**A rendelet megalkotása elmaradása esetén várható következmények**: továbbra sem lesz közterület-használati bevétel

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |